এ দিন দুপুর তিনটে নাগাদ বায়ুসেনা, নৌ-সেনা-সহ বিভিন্ন স্তরের সেনা আধিকারিকদের সঙ্গেও প্রধানমন্ত্রী পৃথক বৈঠক করবেন। সেই সঙ্গে নিরাপত্তা আধিকারিকদের নিয়েও বৈঠকে বসবেন প্রতিরক্ষামন্ত্রী। 
নওয়াজ শরিফের সঙ্গে বৈঠকের ন’ দিনের মাথাতেই ভারতে হামলা চালাল পাক-জঙ্গিরা। যে  হামলার মাস্টারমাইন্ড বলে মনে করা হচ্ছে মাসুদ আজহারকে। এই মাসুদই কান্দাহার বিমান অপহরণের মূল চক্রী। এই জঙ্গি-হামলার সঙ্গে জৈশ-ই-মহম্মদের নামও যোগ হয়েছে। এরই ফলে দেশের নিরাপত্তা পরিস্থিতি খতিয়ে দেখতে চাইছেন মোদী। তাই স্বরাষ্ট্রমন্ত্রী, প্রতিরক্ষামন্ত্রীর সঙ্গে বৈঠকের পর দুপুরের দিকে সেনা প্রধানদের সঙ্গেও বৈঠকে বসবেন তিনি।